**Referat fra årsmøte i Mesnasaga Vel og Veglag 19.08.2023**

Med stort og smått var vi 32 stk som møtte opp til årets årsmøte.

Valgkomitéen redegjorde kort for sitt arbeide. Alle som er på valg i år, tar gjenvalg. Cathrine Hexeberg tiltrer som varamedlem

Ingen innsigelser til referatet fra fjorårets årsmøte. Anses godkjent.

**Årsrapport 2023 for Mesnasaga Vel og Veglag (Se vedlegg)**

Formannen redegjorde for arbeidet som er gjort det siste året. Dette kan studeres i vedlegget ***Årsrapport 2023***

Her er noe av innholdet i årsrapporten kort oppsummert:

**Året som gikk**

Mye vær, mye snø og mye brøyting. Voldsomt regnvær i slutten av juli tæret på veien, men det mest alvorlige ble raskt utbedret.

**Kontakt med kommunen**

Søknad til kommunen om refusjon av utgifter på til sammen kr 37 500,- for behandling av søknader angående båthavnene er ikke besvart. Søknaden er sendt på nytt.

**Vannstand 2023**

Vannstanden i vår og sommer har vært god. Nedtapping vil foregå nå i høst fra midten av august.

**Vår kontakt med Hafslund**

Vegmesteren gjennomfører en befaring av veien hver vår sammen med Hafslund.

I år er det sendt et forslag til revisjon av avtalen om drift og vedlikehold av Mesnasagveien. Forslaget er å inkludere veien inn til indre parkering i avtalen. Hafslund jobber med saken.

Fartsskilt for vegen (MVV) og vektskilt for bruene (Hafslund) er foreslått. Enighet om dette blant medlemmene.

**Fiskeslipp**

Det er gjennomført to fiskeslipp, og det skal også i år slippes ut 1000 en-somrige fisker. Medlemmene oppfordres til å delta. Man må disponere egen båt.

**Nordre Dam/fiskeveita**

Det er satt opp sperringer på begge sider for å markere at det ikke skal være ferdsel over. Det er også laget en åpning i fiskepassasjen for å sørge for passeringsmuligheter for fisk over en viss vannstand. Det jobbes også med en entreprenør om rydding av fisksveita nedenfor dammen. Det vil etter hvert bli satt opp betongfundamenter for ei enkel bru over fiskeveita.

**Arbeidet med båthavnene**

Arbeidene er gjennomført i henhold til plan, og vi er nå der vi ønsker å være. Framover blir det kun årlig vedlikehold. Begge båthavnene fungerer godt.

**Vegmesterens orientering**

Vegmesteren har laget en årsrapport og den kan studeres i vedlegget ***Årsrapport fra vegmester***

I vegmesterens fravær ble rapporten gjengitt på årsmøtet.

Kostnadene ved å drifte og vedlikeholde vegen framkommer av regnskapet.

**Regnskap 2023 (Se vedlegg)**

Kasserer redegjorde for økonomien dette siste året. Se vedlegget ***Regnskap MVV 2022-2023***

MVV har nå bra økonomi med 225 000 kr på bok. Hafslund har ettergitt penger til vegvedlikehold over flere perioder.

Regnskapet er for en stor del bygd rundt kostnadene med vegen. Brøyting og vedlikehold.

VIPPS-inntektene våre ble løftet fram. Dette er en betydelig ekstrainntekt for MVV og utgjør over kr 44 000,- dette siste året.

Årsavgiften ble foreslått å være uendret, det vil si kr 2 250,- Ingen innsigelser. Godkjent av årsmøtet. **Frist for innbetaling er 31.10.2023.** Kontonummer: 6061 45 11365.

Den som vil kan Vippse til 135272. Da er beløpet kr 2 290,-

Det bør nevnes også i år at det er en håndfull gjengangere som ikke betaler kontingenten.

Regnskapet ble godkjent og vedtatt på årsmøtet.

**Løst og fast**

Skjærene på vei til Holman er ikke malt enda, men maling og koster er kjøpt inn. Følges opp.

Det ble snakket om å fjerne båtvrak og kanoer som ligger og slenger flere steder. Dette bør tas på dugnad. Leggs ut på Facebook og på Mesnasaga.com

Sverre Bratli

Sekretær Mesnasaga Vel og Veglag